Búist er við sigri Emmanuels Macron í fyrri umferð frönsku forsetakosninganna í dag. Heldur hefur þó dregið saman með honum og Marine Le Pen, samkvæmt skoðanakönnunum, en hún sagðist sigurviss þegar hún greiddi atkvæði í morgun.
I feel good, I feel secure as I have since the beginning of this campaign, the culmination of many months of campaigning. And then I`ll tell you something that you can`t broadcast, but I hope that it will last 15 days more.
Le Pen greiddi atkvæði snemma í morgun í heimaborg sinni Lens, í Norður-Frakklandi, og sagðist vonast til að sinni kosningabaráttu væri ekki lokið. Flestir búast við að Le Pen og Macron fái mest fylgi í fyrri umferðinni í dag og þau mætist í þeirri síðari eftir tvær vikur. Búist er við að mjórra verði á munum en þegar þau mættust síðast 2017, en þá fékk Macron 66 prósent atkvæða. Fylgi Macrons, samkvæmt skoðanakönnunum hefur dalað síðustu vikur á meðan bæði Le Pen og Jean-Luc Melenchon hafa sótt í sig veðrið. Undir það síðasta mældist Macron með rúm 26 prósent, Le Pen með um 22 og Melenchon með um sextán prósent. Margir eru því farnir að horfa til seinni umferðarinnar en það veltur töluvert á kjörsókn í dag hver það verður sem kemst þangað, en flestir spá því að góð þátttaka komi Macron betur en öðrum frambjóðendum. Velgengni þeirra tveggja sem komast í aðra umferðina veltur svo á því hvort þeim takist að tryggja sér stuðning þeirra sem heltast úr lestinni í fyrri umferðinni. Macron tókst til að mynda 2017 að tryggja sér stuðning breiðrar stjórnmálafylkingar, Front républicain, sem líkaði hvorki stefna Le Pen 2017, né föður hennar Jean-Marie Le Pen, árið 2002. Þá studdi fylkingin Jaques Chirac til endurkjörs, en engum Frakklandsforseta hefur síðan tekist að sitja lengur en eitt kjörtímabil. Það er stefna Macrons nú en alls óvíst að honum takist að tryggja sér stuðning Front républicain eða annarra andstæðinga sinna í dag, en það er lykillinn að sigrinum eftir tvær vikur. Von er á útgönguspám um klukkan sex í kvöld að íslenskum tíma, og úrslit ættu að liggja fyrir þegar líða fer á kvöldið.

Emmanuel Macron er sigurstranglegastur í fyrri umferð frönsku forsetakosninganna í dag. Hans helstu keppinautar hafa þó sótt mjög á síðustu daga, samkvæmt skoðanakönnunum. 